‘થોડી છૂટક આગ્યુર્‍મેન્ટ્સ છે, મિલૉર્ડ. આખી ફિલ્મ એટલી કંગાળ રીતે લખાયેલી છે કે એમાં એકેય ડાયલૉગ યાદ રહે એવો નથી. આ ફિલ્મ જૂની ‘હીરો’ની રીમેક છે એ જતાવવા માટે બે ઠેકાણે ‘વો તેરા સિંગ સૉન્ગ, ડિંગ ડોન્ગ કરેગા’ અને ‘પ્યાર કરનેવાલે કભી ડરતે નહીં’ ટાઇપની લાઇન્સ નાખી દીધી છે. જૂની ‘હીરો’ની આના કરતાં વધારે ફીલ તો જૅકી શ્રોફના દીકરા ટાઇગરની પહેલી ફિલ્મ ‘હીરોપંતી’માં આવતી હતી. ઓરિજિનલ ‘હીરો’ની સૌથી મોટી સ્ટ્રેન્થ હતી એનાં લક્ષ્મી-પ્યારે અને આનંદ બક્ષીનાં ઇમ્મૉર્ટલ ગીતો. અહીં ગીતો સાવ કંગાળ નથી, પણ બિનજરૂરી અને બિલો ઍવરેજ તો છે જ. એને કારણે જ આખી ફિલ્મ કોઈ ઠીકઠાક મ્યુઝિક-વિડિયો જેવી લાગવા માંડે છે. ફિલ્મના અંતે સલમાન પોતે આવીને ‘મૈં હૂં હીરો તેરા’ ગીત ગાય છે ત્યારે છેક પબ્લિકને કોઈ વાતે ચિયર કરવાનો મોકો મળે છે. હવે તમે જ કહો સર, પોતાની ફેવરિટ ફિલ્મની આવી તદ્દન ડાબા હાથે બનેલી રીમેક જોઈને મારા અસીલનો જીવ બળે કે નહીં?’